wickkiey/tamil-wikipedia-markdown huggingface dataset:
# சிட்டி ஆஃப் காட்


**சிட்டி ஆஃப் காட்** என்பது 2002 ஆம் ஆண்டு வெளியான பிரேசிலிய காவியக் குற்றவியல் திரைப்படமாகும். இப்படத்தை பெர்னாண்டோ மெய்ரெல்லெஸ் மற்றும் கேட்டியா லண்ட் ஆகியோர் இணைந்து இயக்கினர். 2002 இல் பிரேசிலில் வெளியிடப்பட்ட இப்படம் 2003 இல் உலகம் முழுவதும் வெளியானது. 1997 ஆம் ஆண்டு பாலோ லின்ஸ் எழுதிய இதே பெயரிலான புதினத்தைத் தழுவி பிராலியோ மாண்டோவானி திரைக்கதை அமைத்தார். ஆனால் இதன் கதைக்களம் உண்மை நிகழ்வுகளை அடிப்படையாகக் கொண்டது. இது 1960 களின் இறுதி மற்றும் 1980 களின் தொடக்கத்தில் இரியோ டி செனீரோவின் சிடேட் டி டியூஸ் புறநகர் பகுதியில் ஒழுங்கமைக்கப்பட்ட குற்றங்களின் வளர்ச்சியை சித்தரிக்கிறது.  

இந்தப்படத்தில் அலெக்சாந்தரே ரோட்ரிக்ஸ், லியாண்ட்ரோ ஃபிர்மினோ, ஃபெலிப் ஆகென்சன், டக்ளஸ் சில்வா, ஆலிஸ் பிராகா, சியு ஜார்ஜ் ஆகியோர் நடித்துள்ளனர். இதில் நடித்த பெரும்பாலான நடிகர்கள், உண்மையிலேயே, விடிகல் மற்றும் சிடேட் டி டியூஸ் போன்ற ஃபாவேலாக்களில் பவேலா எனப்படும் பிரேசிலிய சேரிகளில் வசிப்பவர்கள்.  

இந்த திரைப்படம் விமர்சன ரீதியாக பாராட்டைப் பெற்றது. மேலும் 76வது அகாதெமி விருதுகளில் சிறந்த ஒளிப்பதிவு ( சீசர் சார்லோன் ), சிறந்த இயக்குநர் (மெய்ரெல்ஸ்), சிறந்த படத்தொகுப்பாளர் (டேனியல் ரெசெண்டே), சிறந்த எழுத்து (தழுவல் திரைக்கதை) (மண்டோவானி) ஆகிய நான்கு பரிந்துரைகளைப் பெற்றது. 2003 இல், இது சிறந்த சர்வதேச திரைப்படத்திற்கான அகாதமி விருதுக்கான பிரேசிலில் இருந்து நுழைந்த படமாக இருந்தது. ஆனால் இது இறுதிப் போட்டிக்கு தேர்வான ஐந்து படங்களில் ஒன்றாக பரிந்துரைக்கப்படவில்லை. ஆனாலும் பல விமர்சகர்கள் மற்றும் பார்வையாளர்களால் 21 ஆம் நூற்றாண்டின் சிறந்த படங்களில் ஒன்றாகவும், எல்லா காலத்துக்குமான சிறந்த படங்களில் ஒன்றாகவும் இது அடிக்கடி பட்டியலிடப்படுகிறது.  

மீரெல்லெஸ் மற்றும் லண்ட் *சிட்டி ஆஃப் மென்* தொலைக்காட்சி தொடர் மற்றும் *சிட்டி ஆஃப் மென்* (2007) திரைப்படத்தை உருவாக்கினர். இதில் சில நடிகர்களை (குறிப்பாக சில்வா மற்றும் டார்லன் குன்ஹாவை கொண்டிருந்தது) மேலும் படத்தின் கட்டமைப்பு *சிட்டி ஆஃப் காட்* உடன் ஒத்ததாக இருந்தது.  

## கதைச்சுருக்கம்
குடியேற்ற பிரேசிலின் தலைநகரான ரியோ டி ஜெனிரோவின் பதிவு செய்யப்படாத வாழ்க்கையை இப்படம் சித்தரிக்கிறது. போதைப் பொருள் வணிகம், கொள்ளை என கொடிகட்டி வாழும் இளைஞர்கள், அப்பகுதியின் சிறுவர்களுக்கு முன்னுதாரணமாக இருப்பது என ஒரு தனித்த பகுதியின் நிழல் வாழ்க்கையை இப்படம் காட்டுகிறது.  

## வரவேற்பு

### வசூல்
இந்தப் படம் 2002 கேன்ஸ் திரைப்பட விழாவில் போட்டிக்கு வெளியே திரையிடப்பட்டது. பிரேசிலில், *சிட்டி ஆஃப் காட்* 2003 இல் உள்நாட்டுப் படங்களுக்கான மிகப் பெருமளவிலான பார்வையாளர்களை ஈர்த்தது. 3.1 மில்லியன் கூடுதலான நுழைவுச் சீட்டுகள் விற்பனையாயின. இப்படம் அமெரிக்காவில் $7.5 மில்லியனுக்கும், உலகம் முழுவதும் US$ 30.5 மில்லியனுக்கும் மேல் வசூலித்தது.
# ஜாசுபர் பூனைப்பாம்பு


**ஜாசுபர் பூனைப்பாம்பு** என்று அழைக்கப்படும் ***போயிகா ஜாசுபிடியா*** (*Boiga jaspidea*) அசாதாரணமான பின்புற-பற்கள் கொண்ட கொலுப்ரிட் சிற்றினமாகும்.  

## விளக்கம்
ஜாசுபர் பூனைப்பாம்பு சிறிய மற்றும் மெல்லிய உடல் சிவப்பு நிறத்திலிருந்து சாக்லேட் பழுப்பு நிறமாக இருக்கும். இதில் கருப்பு மற்றும் வெள்ளை நிற புள்ளிகள் மஞ்சள் நிறத்தில் உள்ள வயிற்றுச் செதில்களைத் தவிர முழு உடலையும் உள்ளடக்கியது. கூடுதலாக, மங்கலான கருப்பு பக்கவாட்டு பட்டைகள், மற்றும் வயிற்றுச்செதில்கள் வெள்ளை புள்ளிகளுடன் உள்ளன. இந்த வகைப் பூனைப்பாம்பு அதிகபட்சமாக 1.5 மீ (4.9 அடி) நீளம் வரை வளரக்கூடியது.  

## புவியியல் வரம்பு
இந்தோனேசியா, போர்னியோ, தீபகற்ப மலேசியா, தாய்லாந்து மற்றும் தெற்கு வியட்நாமில் இது காணப்படுகிறது.  

## வாழிடமும் நடத்தையும்
ஜாசுபர் பூனைப்பாம்பு வெப்பமண்டலக் காடுகளிலும், சில சமயங்களில் தாழ் நிலப் புதர்களிலும் வாழ்கிறது. கரையான் கூடுகளில் மூன்று முட்டைகள் வரை இடுகின்றன. இந்த மழுப்பலான பாம்பைப் பற்றி வேறு எதுவும் தெரியவில்லை.  

## உணவு
ஜாசுபர் பூனை பாம்பு காடுகளில் தரைப்பல்லி மற்றும் பிற சிறிய பாம்புகளை உணவாக உண்ணுகிறது.
# பன்னாட்டு மாம்பழ திருவிழா

கோடையின் தொடக்கத்தில் நடைபெறும் திருவிழா ஆகும். இது மாம்பழங்கள் காட்சிப்படுத்தும் இரண்டு நாள் திருவிழாவாகும். இது 1987ஆம் ஆண்டு முதல் நடைபெற்று வருகிறது.  

வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம், தேசிய தோட்டக்கலை வாரியம் மற்றும் புது தில்லி மாநகராட்சி மன்றம் ஆகியவற்றுடன் இணைந்து தில்லி சுற்றுலா மேம்பாடு மற்றும் போக்குவரத்துக் கழகம் ஏற்பாடு செய்கிறது. கடந்த ஆண்டுகளைப் போலவே, இந்த விழா தல்கடோரா உள்விளையாட்டு அரங்கில் தொடர்ந்து நடைபெறுகிறது  

திருவிழாவின் செயல்பாடுகளில் கலாச்சார நிகழ்ச்சிகள் மற்றும் பெண்களுக்கான மாம்பழம் உண்ணும் போட்டி, மாம்பழ தொடர்களை எழுதுதல், மாம்பழச் செதுக்குதல் செயல் விளக்கம், தந்திரக் காட்சி மாம்பழம் பற்றிய வினாடி வினா போன்ற பொழுதுபோக்கு நிகழ்வுகள் அடங்கும். மாம்பழ நடுவர் போட்டிக்கு, பல்வேறு பிரிவுகள் உள்ளன, ஒவ்வொன்றிலும் போட்டியிடக் குறைந்தபட்சம் ஏழு பழுத்த மாம்பழங்கள் தேவை. காட்சிப்படுத்தப்படும் மிகப்பெரிய மாம்பழத்திற்குப் பரிசும் வழங்கப்படுகிறது.  

பன்னாட்டு மாம்பழத் திருவிழாவை விவரிக்கும் போது, பிபிசியின் நிருபர் ஒருவர் கூறியதாவது:  
<blockquote>  
சில பார்வையாளர்கள் சமையல் தயாரிப்புகளைக் கண்டனர். மாம்பழத்தினை சமைக்காமல் சாப்பிடும் நாட்டில் இந்நிகழ்வு அசாதாரணமானது. சுவாரசியமானது. இந்தியா 80 நாடுகளுக்கு சுமார் 40,000 மெட்ரிக் டன் மாம்பழங்களை ஏற்றுமதி செய்கிறது. மாம்பழங்கள் மற்றும் மாம்பழ பொருட்களை ஏற்றுமதி செய்வதன் மூலம் ஆண்டு வருமானம் 85 மில்லியன் டாலர்களை எட்டுகிறது. இந்த எண்ணிக்கையைக் கணிசமாக உயர்த்த இந்த நிகழ்வு உதவும் என விழா ஏற்பாட்டாளர்கள் நம்புகின்றனர். இந்தியாவில் உள்ள இந்து தொன்மங்கள் வாழ்க்கையின் மகிழ்ச்சியின் அடையாளமாக மாம்பழத்திற்கு ஒரு மாயத்தன்மையை அளிக்கிறது.  
</blockquote>  

## பிற இடங்களில்
மாம்பழத் திருவிழாக்கள் உலகின் பிற இடங்களிலும் நடத்தப்படுகின்றன. இவற்றுள், அமெரிக்காவின் புளோரிடாவின் மியாமியில் உள்ள ஃபெயர்சைல்ட் வெப்பமண்டல தாவரவியல் தோட்டம், மற்றொன்று பிலிப்பீன்சு செபு மற்றும் மூன்றாவது ஜமைக்காவின் நெக்ரில் ஆகும்.  
9 ஆகத்து 2015 அன்று கனடாவின் மிசிசாகா, ஒன்டாரியோவில் கனடாவின் நண்பர்களின் முன்னணி மற்றும் யுனைடெட் கனடியன் பாக்கிதானி தன்னார்வலர்களால் ஏற்பாடு செய்யப்பட்ட முதல் பன்னாட்டு மாம்பழத் திருவிழா கனடாவில் நடைபெற்றது.
# படிமம்:CidadedeDeus.jpg

Brazilian original movie poster to City of God  

மூலம்:adorocinema.com  

## சிட்டி ஆஃப் காட்டில் பயன்படுத்துவதற்கான நியாயமான பயன்பாடு

1. No free or public domain images have been located for this movie poster.
1. The image is of lower resolution than the original poster.
1. The image does not limit the copyright owners' rights to distribute the poster in any way.
1. For an article about the movie, the poster artwork is important and adds significantly to the article.
1. This image is used on various websites, so its use on Wikipedia does not make it significantly more accessible than it already is.
1. The artwork is being used for informational purposes only.

lt:Vaizdas:CidadedeDeus.jpg
# வசூரிமாலா


**வசூரிமாலை** (**Vasoorimala**), வட கேரளாவின் மலபார் பிரதேசம் மற்றும் கர்நாடகா மாநிலத்தின் குடகு மாவட்டத்தில் வணங்கப்படும் நாட்டார் பெண் தெய்வமாகும். சிவன் மற்றும் காளி கோயில்களில் வசூரிமாலா உப தெய்வமாக வணங்கப்படுகிறது. தொற்று நோய்களான பெரியம்மை, சின்னம்மை மற்றும் தட்டம்மை நோய்களை காக்கும் தெய்வமாக வசூரிமாலை மக்களால் வணங்கப்படுவதுடன், வசூரிமாலா தெய்யம் ஆடப்படுகிறது. தொன்மவியல்படி, தாரகன் எனும் அசுரனின் மனைவியாக வசூரிமாலா தெய்வம் கருதப்படுகிறது. *வசூரி* என்பது பெரியம்மை நோய்க்கான மலையாளச் சொல்லாகும். வசூரிமாலா என்பது கொப்பளங்களின் சங்கிலி எனப்பொருளாகும். இதனை தமிழில் *வைசூரி* என்று அழைப்பர். வசூரி என்பது பெரியம்மை நோய்க்கான மலையாள வார்த்தையாகும். வசூரிமாலா என்றால் கொப்புளங்களின் சங்கிலி என்று பொருள்.  

## பின்னணி
பண்டைய காலங்களில் கடவுளின் கோபத்தால் நோய்கள் ஏற்படுவதாக நம்பப்பட்டது. எனவே, நோய்களை தோற்றுவிக்கும் தெய்வங்களையும், நோய் தீர்க்கும் தெய்வங்களையும் வழிபட்டனர். பெரியம்மை, சின்னம்மை, தட்டம்மை போன்ற தொற்று நோய்களின் தெய்வமாக வசூரிமலை நம்பப்படுகிறது. கேரளாவில் உள்ள கொடுங்கல்லூர் பகவதி கோவில், வலியகுளங்கரா தேவி கோயில், மற்றும் ஸ்ரீ பொற்கிளி காவு உள்ளிட்ட கோயில்களில் வசூரிமாலை உப தெய்வமாக வழிபடப்படுகிறது. பெரியம்மை தொற்றுநோய் பரவியபோது, அம்மை நோயிலிருந்து விடுபட மக்கள் வசூரிமாலா அம்மையை தெய்யம் வடிவில் வழிபடத் தொடங்கினர் என்று நம்பப்படுகிறது. தற்போது வசூரிமாலா தெய்யம் நோய்களை தீர்க்கும் விதமாக ஆடப்படுகிறது.
# இராமச்சந்திரன் கலைமதி

**இராமச்சந்திரன் கலைமதி** (*Ramachandiran Kalaimathi*) என்பவர் புதிதாக நியமிக்கப்பட்ட சென்னை உயர்நீதி மன்றத்தின் கூடுதல் நீதிபதி ஆவார். இவர் புதுச்சேரி சட்டக் கல்லூரியில் முதுநிலை சட்டப் படிப்பினை முடித்துள்ளார்.  

## நீதிபதி பணி
கலைமதி 1995-ல் நீதிபதியாகப் பதவியேற்றார். பின்னர் பதவி உயர்வு பெற்று சேலம் மாவட்ட முதன்மை நீதிபதியாகப் பதவி வகித்தார்.  

### உயர்நீதிமன்ற நீதிபதியாக
2023ஆம் ஆண்டு சனவரி மாதம் 17-ந் தேதி நடைபெற்ற உச்ச நீதிமன்ற கொலிஜியம் பரிந்துரையின் படி மாவட்ட நீதிபதியாக இருந்த கலைமதி சென்னை உயர் நீதிமன்றத்தின் கூடுதல் நீதிபதியாக இந்தியக் குடியரசுத் தலைவரால் நியமிக்கப்பட்டார். இதனைத் தொடர்ந்து கலைமதி சென்னை, மதராஸ் உயர் நீதிமன்ற நீதிபதியாக பிப்ரவரி 7ஆம் நாள் பதவியேற்றுக் கொண்டார்.  

## குடும்பம்
நீதிபதி கலைமதியின் பெற்றோர் இராமச்சந்திரன் அனுசியா ஆவர். கலைமதியின் கணவர் மருத்துவர் இரவிக்குமார்.
# கலை+பெண்ணியம்



**கலை மற்றும் பெண்ணியம்** என்பது 2014ம் ஆண்டில் தொடங்கப்பட்ட பெண் கலைஞர்களைப் பற்றிய உள்ளடக்கத்தை விக்கிப்பீடியாவில் சேர்ப்பதற்கான உலகளாவிய தொகுத்தல் போட்டி ஆகும். இப்போட்டியானது பன்னாட்டு அளவில் விக்கிபீடியா பயனர்களால் தொகுக்கப்படுகிறது.  

2014இல் கலை மற்றும் பெண்ணியத்தின் தொடக்கப் பிரச்சாரம் 30 தனித்தனி நிகழ்வுகளில் 600 தன்னார்வ பயனர்களுடன் மேற்கொள்ளப்பட்டது. அடா லவ்லேஸின் நினைவாக தொகுப்பு போட்டி நிகழ்வில் விக்கிப்பீடியா பங்களிப்பாளர்களின் அமைப்பினால் ஈர்க்கப்பட்ட சக கண்காணிப்பாளரான ஜாக்குலின் மாபேயுடன், சியான் இவான்ஸ் பேசினார். இந்தத் திட்டம் விக்கிப்பீடியாவில் உள்ள உள்ளடக்க இடைவெளிகளை நிரப்பி, பெண் பங்களிப்பாளர்களின் எண்ணிக்கையை அதிகரிக்கச் செய்கிறது. விக்கிப்பீடியாவில் உள்ள கட்டுரைகளில் 17 சதவிகிதம் மட்டுமே பெண்களைப் பற்றியது மற்றும் விக்கிபீடியா தொகுப்பாளர்களில் 15 சதவிகிதம் மட்டுமே பெண்கள் ஆவார். கிரா விஸ்னீவ்ஸ்கி 2020ல் கலை+பெண்ணியத்தின் நிர்வாக இயக்குநராக நியமிக்கப்பட்டார்.  

## நிகழ்வுகள்
அமெரிக்காவிற்கு வெளியே, நவீன கலைக்கான அருங்காட்சியகம் 2015ம் ஆண்டில் கலை+பெண்ணியக் கட்டுரைகளை தொகுக்கும் போட்டி காணொளி மூலம், ஆஸ்திரேலியா, கனடா, கம்போடியா, இந்தியா, நியூசிலாந்து மற்றும் ஸ்காட்லாந்து உள்ளிட்ட இடங்களில் ஊடகங்களில் ஒளிபரப்பப்பட்டது. அமெரிக்காவிற்குள், நியூயார்க் மற்றும் கலிபோர்னியா, கன்சாஸ், பென்சில்வேனியா, டெக்சாஸ் மற்றும் மேற்கு வர்ஜீனியா ஆகிய மாநிலங்களில் இந்த நிகழ்வு ஊடகங்களில் ஒளிபரப்பப்பட்டது..  

2020ம் ஆண்டில், கோவிட்-19 தொற்றுநோய் பரவல் காரணமாக, ஜூம் கூட்டச் செயலி மூலம் நிகழ்வுகள் நடைபெற்றது. 2021 இல், கோவிட்-19 கவலைகள் காரணமாக கலை+பெண்ணியம் பிரச்சாரம் மீண்டும் மெய்நிகராக நடத்தப்பட்டது.  

இந்த திட்டம் உலகளாவியது என்றாலும் பால்டிமோர் நகரில் வசிக்கும் இத்திட்டத்தின் நிர்வாக இயக்குநர் கிரா விஸ்னிவ்ஸ்கி தனிப்பட்ட முறையில் அந்த பகுதியில் உள்ள கலாச்சார அமைப்புகளுடன் நிகழ்வுகளுக்கு ஏற்பாடு செய்கிறார். தொகுப்பு நிகழ்வுகளில் பங்கேற்பாளர்களால் பங்களிக்கப்பட்ட உள்ளடக்கம் விக்கிபீடியாவில் உள்ள ஒருங்கிணைப்பு மன்றத்தில் கண்காணிக்கப்படுகிறது.  

## இதனையும் காண்க
- பெண்கள் அதிகாரம்
- பெண்ணியக் கலை
# குரங்கின் இதயம் (தந்திரக்கதை)

**குரங்கின் இதயம்** என்பது *சுவாகிலி* கதைகளில் எட்வர்ட் ஸ்டீயரால் சேகரிக்கப்பட்ட ஒரு சுவாகிலி விசித்திரக் கதையாகும் . ஆண்ட்ரூ லாங் அதை *லிலாக் தேவதை புத்தகத்தில் சேர்த்தார்* . நாட்டுப்புற கதை பட்டியல் குறியீடான ஆர்னே-தாம்சன் இல் 91 குறியீட்டை கொண்டுள்ளது.  

## சுருக்கம்
கடலுக்கு அருகில் வசித்து வந்த ஒரு குரங்கும் கடலுக்குள் வசித்து வந்த ஒரு சுறாவும் நட்பாக இருந்தது. நட்பை வளர்க்கும் வகையில் அந்த குரங்கு தனது நண்பரான சுறாவிற்கு கடலுக்கு மேலாக வளர்ந்த ஒரு பெரிய அத்தி (mku yu) மரத்தின் பழங்களை வீசியது. அதை உண்ட சுறா சிறிது நேரம் கழித்து, குரங்கு தன்னுடன் வீட்டிற்கு வந்தால், அதற்க்கு ஒரு பரிசைத் தருவதாகச் சொன்னது ஆனால் தனது வீட்டிற்கு வர வேண்டும் என்றும் தானே குரங்கினை கூட்டிக்கொண்டு சென்று பரிசினை அளித்து பின்பு கூட்டிக்கொண்டு வந்து கரையிலேயே விட்டுவிடுவதாகவும் சொன்னது. சுறாவின் வேண்டுகோளை ஏற்றுக்கொண்ட குரங்கும் அதன் முதுகில் ஏறி சென்றது. ஆனால் பாதி வழியில், தனது கடல் நாட்டின் அரசனுக்கு மரணம் வரக்கூடிய கொடிய நோய் ஒன்று இருப்பதாகவும், அவரை குணப்படுத்த எதாவது ஒரு  குரங்கின் இதயம் தேவை என்பதால் தான் இந்த குரங்கை அழைத்து செல்வதாக சுறா கூறியது . சுதாகரித்து கொண்ட குரங்கு  என கூறியது. குரங்கு கூறியதை நம்பிய சுறா அதனை மீண்டும் கரைக்கு அழைத்து வந்தது. கரைக்கு வந்ததுமே குரங்கு மரத்தில் ஏறிக்கொண்டு சுறாவோடு மறுபடி வர மறுத்தது. அப்போது தான் தான் ஏமாந்ததை அறிந்த சுறாவோ, மறுபடியும் வெகுமதி அளிப்பதாக கூறி குரங்கினை அழைத்தது . அப்போது அந்த குரங்கு சலவைக்காரனின் கழுதை என்ற கதையை கூறியதோடு அந்த கழுதை போல நான் இரண்டாம் முறை ஏமாந்து  எனது உயிரை இழக்கமாட்டேன்  ஏனெனில் நான் ஒரு குரங்கு, சலவைக்காரனின் முட்டாள் கழுதை அல்ல என்றது.  

## வெவ்வேறு மொழிகளில்

### இந்தியா
இந்த கதைக்கு முன்னதாகவே , ஒரு சுறாவிற்குப் பதிலாக முதலையுடன், பஞ்சதந்திரத்தின் நான்காவது புத்தகத்திற்கான சட்டக் கதையாக இக்கதை கூறப்பட்டுள்ளது . இந்த பதிப்பில், குரங்கு தனது கணவனுக்கு கொடுத்த அத்திப்பழத்தை ரசித்து, குரங்கின் இதயத்தை உண்ண விரும்புவது முதலையின் மனைவி. சுவாஹிலி பதிப்பில் ஒரே ஒரு உட்பொதிக்கப்பட்ட கதை மட்டுமே உள்ளது, பஞ்சதந்திர பதிப்பில் குரங்கு மற்றும் முதலை ஒருவருக்கொருவர் தங்கள் கதையின் நியாயத்திற்காக ஏராளமான கதைகளைச் சொல்கிறது, அதிலும் ஒரு கதை சலவைக்காரனின் கழுதையின் கதைக்கு ஒத்திருக்கிறது.  

### ஜப்பான்
நாட்டுப்புறவியலாளரான கெய்கோ செகி ஜப்பானில் இந்தக் கதை 11 ஆம் நூற்றாண்டிலிருந்து ஒரு பழங்கால *கொன்ஜாகு மோனோகாதாரி* எனப்படும் ஜப்பானிய நாட்டுப்புற கதைகளில் இக்கதை பிரபலமானது என்று கூறியுள்ளார்  

## வர்ணனை
ஜே.ஆர்.ஆர். டோல்கீன் தனது *தேவதை-கதைகளில்* இந்தக் கதையை உண்மையில் விசித்திரக் கதை அல்ல என்பதற்கு உதாரணமாகக் குறிப்பிடுகிறார், ஏனெனில் பிரிக்கப்பட்ட இதயம் ஒரு பொதுவான விசித்திரக் கதையின் மையக்கருவைப் போல இருந்தாலும், குரங்கின் தந்திர உபாயத்தை மட்டுமே கருவாக கொண்டுள்ளது என்று கருத்து கூறியுள்ளார்.
# அசாமின் இசை


**அசாமின் இசையானது** (*Music of Assam*) அசாமின் நாட்டுப்புற மற்றும் நவீன இசையின் பல்வேறு வகைகளைக் கொண்டுள்ளது, அசாம் வரலாறு அசாமிய கலாச்சாரம் மற்றும் அதன் பழங்கால மரபுகளிலிருந்து அதன் கலை அடிப்படையை வரைகிறது. சமீப காலங்களில், எண்பதுகளின் பிற்பகுதியில் இருந்து, பிரபலமான கலைஞர்கள் உள்ளூர் மக்களின் தேவைக்கேற்ப இசையை நவீனப்படுத்தியுள்ளனர்.  

அசாமின் பூர்வீக இன இசையின் ஒரு அடிப்படைப் பண்பு, கிழக்கு ஆசிய இசையைப் போன்றே அதன் இறங்கு அளவுகோலாகும். இது இந்தியாவின் மற்ற பகுதிகளிலிருந்து முறை சார்ந்த அல்லது நாட்டுப்புற இசை ( இராகம் சார்ந்த ) வடிவங்களில் இருந்து வேறுபடுகிறது.  

இராகங்கள் ஒரு பிரமிட்டில் கட்டமைக்கப்பட்டுள்ளன. சீனா, மங்கோலியா போன்ற ஆசியாவின் பிற பாரம்பரிய இசையைப் போலவே எப்போதும் பென்டாடோனிக் அளவில் இருக்கும் மற்றும் ஏழு அளவிலான இந்திய இசையிலிருந்து வேறுபட்டது. ( *மீன்ட்* அடிப்படையிலான இந்தியாவின் பிற இசைக்கு மாறாக), பிஹு பாடல்கள், (தென்-கிழக்கு ஆசியா மற்றும் கிழக்கு ஆசியாவில் பொதுவானவை) மற்ற வடிவங்களின் தளர்வான இசை தவிர.  

சோணித்பூரின் இளவரசி உஷா மற்றும் அவரது கூட்டாளியான சித்ரலேகா ஆகியோரின் புராணக்கதையும் அசாமிய பெண்களின் இசை நிபுணத்துவத்தைப் பற்றி நமக்கு விளக்குகிறது. இருப்பினும், அறிவாளிகள் பாரம்பரிய அசாமிய இசையை போர்கீதம் மற்றும் ஓஜாபாலி என இரண்டு பகுதிகளாகப் பிரித்துள்ளனர். போர்கீத இசையமைப்பாளர்கள் சங்கர்தேவ் மற்றும் அவரது சீடர் மாதவ்தேவ் ஆகியோர் அசாமிய இசையில் பல்துறைத்திறனைச் சேர்த்தனர்.  

## இசை வகைகள்

### பக்தி

- விவேக்
- திகானம்
- அரிநாமம்

### பழங்குடி பாரம்பரிய மக்கள்

- பிஹு
- பாவையா

### பிரபலமானது

- கோல்பரிய லோகோகீத்
- காம்ரூபி லோக்கீத்
- ஓஜாபாலி
- தோகாரி கீத்

## இசைக் கருவிகள்

- *பாஹி*
- *சிஃபுங்*
- *பிஹு அல்லது உஜா துல்*
- *துகாரி*
- *தொட்டாரா*
- *கோகோனா*
- *கோல்*
- *நகரா*
- *பெபா*
- *தாளம்*
- *ஜூதுளி*
- *டோபா*
- *ஜிங்கா*
- *போர் தால்*
- *பின்*
- *பாட்*
- *டோகா*
- *காம்*
- *காம்*
- *முரி*
- *பதி துல்*
- *ஜோய் துல்*
- *போர் துல்*
- *தீப துல்*
- *கக்லியா*
- *தோகா*
- *ஜிங்கா*
- *போர்ட்டால்*
- *உலுக்சி*
- *உடுலி* போன்றவை பிற உள்நாட்டு இசைக்கருவிகள்

## அசாமிய இசைக்கு ஆரம்பகால பங்களிப்பாளர்கள்

- அம்பிகாகிரி ராய்ச்சௌத்ரி
- அனிமா சவுத்ரி
- பிஷ்ணுபிரசாத் ரபா
- பூபேன் அசாரிகா
- திபாலி பர்தாகூர்
- ஜெயந்த ஹசாரிகா
- ஜோதி பிரசாத் அகர்வாலா
- காகன் மஹந்தா
- மாதவதேவா
- பார்வதி பிரசாத் பருவா
- பிரதிமா பரூவா பாண்டே
- ராமேஷ்வர் பதக்
- சங்கர்தேவ்
- மொகை ஓஜா
- தருலோட போரி மிலி

### மற்ற குறிப்பிடத்தக்க இசையமைப்பாளர்கள், இசைக்கலைஞர்கள் மற்றும் பாடகர்கள்

- அங்கராக் மகந்தா
- அனுராக் சைகியா
- ஆக்சல் அசாரிகா
- பியூட்டி சர்மா பருவா
- துருபஜோதி புகன்
- தீபக் சர்மா
- ஜிம் அங்கன் டேகா
- ஜிதுல் சோனோவால்
- ஜோய் பருவா
- கல்பனா படோவரி
- மயூக் அசாரிகா
- நிர்மசுவர் பதக்
- உருத்ரா பருவா
- தராலி சர்மா
- ஜூபீன் கர்க்
# ஆசிய நாட்டுப்புற இசை மரபுகளின் பட்டியல்

**ஆசிய நாட்டுப்புற இசை மரபுகளின் பட்டியல்** (*List of Asian folk music traditions*) என்பது நாட்டுப்புற இசை மரபுகள், பாணிகள், நடனங்கள், கருவிகள் மற்றும் பிற தொடர்புடைய தலைப்புகளின் பட்டியலாகும் . நாட்டுப்புற இசை என்ற சொல்லை துல்லியமான முறையில் எளிதில் வரையறுக்க முடியாது; இது ஒரு படைப்பின் ஆசிரியர், நோக்கம் கொண்ட பார்வையாளர்கள் மற்றும் சூழலைப் பொறுத்து பரவலாக மாறுபட்ட வரையறைகளுடன் பயன்படுத்தப்படுகிறது. இதேபோல், இந்த சூழலில் மரபுகள் என்ற சொல் கண்டிப்பாக வரையறுக்கப்பட்ட அளவுகோல்களைக் குறிக்கவில்லை. இசை அறிஞர்கள், ஊடகவியலாளர்கள், பார்வையாளர்கள், பதிவுத் துறை சார்ந்த நபர்கள், அரசியல்வாதிகள், தேசியவாதிகள் மற்றும் பேச்சுவாதிகள், நாட்டுப்புற இசையின் எந்தத் துறைகள் இன அடிப்படையிலான தனித்துவமான மரபுகள் என்பதைத் தெரிவிக்கும் சந்தர்ப்பம் பெரும்பாலும் இருக்கலாம். புவியியல், மொழியியல், மதம், பழங்குடி அல்லது இனக் குழுக்கள், மற்றும் அத்தகைய மக்கள் அனைவரும் "நாட்டுப்புற இசை பாரம்பரியம்" எது என்பதை தீர்மானிக்க வெவ்வேறு அளவுகோல்களைப் பயன்படுத்துவார்கள். இந்த பட்டியல், முக்கிய நீரோட்டத்தில் பயன்படுத்தப்படும் அதே பொதுவான வகைகளைப் பயன்படுத்துகிறது. முதன்மையாக ஆங்கில மொழி, அறிவார்ந்த ஆதாரங்கள், உண்மையின் தொடர்புடைய அறிக்கைகள் மற்றும் படைப்புகளின் உள் அமைப்பு ஆகியவற்றால் தீர்மானிக்கப்படுகிறது.  

இந்த மரபுகள் புவியியல், அரசியல், மொழியியல் அல்லது கலாச்சார எல்லைகளுடன் முழுமையாகவோ, பகுதியாகவோ அல்லது இல்லாமல் இருக்கலாம். மிகச் சில இசை அறிஞர்களே ஏதேனும் நாட்டுப்புற இசை மரபுகள் இருப்பதாகக் கூறுவார்கள். அவை தனித்தனி மக்கள் குழுவிற்குக் குறிப்பிட்டதாகக் கருதப்படலாம். மேலும் பிற மக்களின் இசையுடன் தொடர்பு கொண்டு நீர்த்துப் போகாத குணாதிசயங்கள் உள்ளன; இவ்வாறு, இங்கு விவரிக்கப்பட்டுள்ள நாட்டுப்புற இசை மரபுகள் ஒன்றுக்கொன்று மாறுபட்ட அளவுகளில் ஒன்றுடன் ஒன்று உள்ளன.  

## இசை வகைகள்
ஆசியாவின் இசை வகைளில்  
- அஜர்பைஜான் நாட்டுப்புற இசை
- ஆர்மேனிய இசை.
- கசகத்தானிய இசை
- தஜகிஸ்தானின் இசை
- உசுபெசுகிஸ்தானின் இசை
- பவுல் இசை
- குஜராத்தின் இசை
- நேபாள இசை
- பஞ்சாபின் நாட்டுப்புற இசை
- Rajasthani
- தமிழிசை / பழந்தமிழ் இசை- உறுமி மேளம் -நையாண்டி மேளம்- கானா பாடல்கள்- டப்பாங் கூத்து - கும்மியாட்டம் ,தவில்- வந்திரதம் - நாதசுவரம்
- பத்தாக் இசை
- பிலிப்பனோ இசை
- இந்தோனிசிய இசை
- காரென் இசை
- கெமர் இசை
- இலாவோ இசை* லுன் பாவாங் / ஒராங் உலு
- மலேசிய இசை* தாய்லாந்து இசை
- வியட்நாமிய இசை
- வியட்நாமிய நீர்ப்பாவைக் கூத்து
- சீன இசைநாடகம்
- கொரிய இசை
- திபெத்திய இசை
ஆகியன அடங்கும்  
## மத்திய மற்றும் வட ஆசியா

## தென் இந்திய இசைக்கருவிகள்
# வெட்டூர்ணிமடம்



**வெட்டூர்ணிமடம்** என்பது இந்தியா தீபகற்பத்தில் தமிழ்நாடு மாநிலத்தின் கன்னியாகுமரி மாவட்டத்தில் அமைந்துள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் மீட்டர் உயரத்தில் அமைந்துள்ள வெட்டூர்ணிமடம் பகுதியின் புவியியல் ஆள்கூறுகள், (அதாவது, 8°11'24.0"N, 77°25'16.0"E) ஆகும். நாகர்கோவில், கோட்டாறு, வடசேரி, பார்வதிபுரம் மற்றும் கிருஷ்ணன்கோவில் ஆகியவை வெட்டூர்ணிமடம் பகுதிக்கு அருகிலுள்ள முக்கிய புறநகர்ப் பகுதிகளாகும்.  

நாகர்கோவில் நகரத் தொடருந்து நிலையம், வெட்டூர்ணிமடத்திலிருந்து சுமார் 1.7 கி.மீ. தூரத்தில் அமையப் பெற்று, இவ்வூருக்கும் அதனைச் சுற்றியுள்ள புறநகர்ப் பகுதிகளுக்கும் பலனளிக்கிறது.  

இரட்சணிய சேனை மேல்நிலைப் பள்ளி, வெட்டூர்ணிமடம் பகுதியில் அமைந்துள்ளது. மனோன்மணியம் சுந்தரனார் பல்கலைக்கழகத்தின் உறுப்புக் கல்லூரியாக, கலை மற்றும் அறிவியல் கல்லூரியான, பயோனியர் குமாரசாமி கல்லூரி வெட்டூர்ணிமடத்தில் அமைந்துள்ளது.
# இபான் மொழி


இந்த மொழியைப் பேசுபவர்கள் புரூணை, இந்தோனேசியாவின் மேற்கு கலிமந்தான் (*West Kalimantan*) மாநிலம் மற்றும் மலேசியாவின் சரவாக் மாநிலத்தில் வாழ்கின்றனர்.  

## பொது

இபான் மொழி என்பது தயாக்கு (அதாவது போர்னியோவின் பூர்வீக மக்கள்) என்ற பொதுக் குழுவின் கீழ் வரும் இபான் மக்களின் தாய் மொழியாகும். முன்னதாக, காலனித்துவ காலத்தில் இபான்கள் "கடல் தயாக்குகள்" என்று குறிப்பிடப்பட்டனர்.  

இபான் மக்களின் தாயகம் போர்னியோ தீவு ஆகும். இந்தத் தீவு மலேசியா மற்றும் இந்தோனேசியா நாடுகளுக்கு இடையே அரசியல் ரீதியாக பிரிக்கப்பட்டுள்ளது. இபான்கள் பெரும்பாலும் மலேசிய மாநிலமான சரவாக்கில் காணப் படுகின்றனர்.  

## மேற்கோள்
# சோக்ரா திருவிழா



**சோக்ரா திருவிழா** (Sogra Festival) இந்தியாவின் அசாம் மாநிலத்தில் திவா இனக்குழு மக்களால் கொண்டாடப்படும் ஒரு திருவிழாவாகும். இத்திருவிழா சாகுபடி பருவத்தின் தொடக்கத்தைக் குறிக்கிறது. திருவிழாவின் போது கிராம பூசாரி அல்லது லோரோ, மிந்தாய் லெகேவா என்ற ஒரு சடங்கு செய்கிறார். இந்த சடங்கில், லோரோ பல்வேறு தெய்வங்களின் பெயர்களையும், கடந்த காலத்தில் நடந்த நிகழ்வுகளையும் பாடுகிறார். இந்நிகழ்வு பல மணிநேரங்களுக்குத் தொடரலாம். பாராயண விழா நள்ளிரவில் லோரோவின் இல்லத்தில் பிசை எனப்படும் கிராமப் பெரியவர்கள் மற்றும் பந்தை கேல் எனப்படும் இளைஞர் குழு முன்னிலையில் நடைபெறுகிறது.  

## திருவிழா நேரம்
சோக்ரா திருவிழா மார்ச்சு மற்றும் ஏப்ரல் மாதங்களில் கொண்டாடப்படுகிறது. இது ஆம்கா, அம்சாய், அம்ரி, மர்சோங் மற்றும் உலும்புய் போன்ற கிராமங்களில் கொண்டாடப்படும் வசந்த விழா என்றும் அழைக்கப்படுகிறது. இவை சோக்ரா திருவிழாவைக் கொண்டாடும் பாரம்பரியத்தை பராமரிக்கும் நான்கு வேர் கிராமங்களாகும். பொதுவாக இது புதன்கிழமை தொடங்கி திங்கள் வரை தொடர்கிறது. இந்த நாட்களில் இளைஞர்கள் விழாவையொட்டி பல்வேறு நிகழ்ச்சிகளில் தீவிரமாக ஈடுபடுகின்றனர்.  

## வரலாறு
சோக்ரா திருவிழாவின் தோற்றம் குறித்து திவா மக்களிடத்தில் தற்போதுள்ள ஒரு புராணக்கதையின் இரண்டு வெவ்வேறு பதிப்புகள் உள்ளன. அம்சாய் கிராமத்துடன் தொடர்புடைய ஒரு பதிப்பின் படி, இந்த திருவிழா மசிபோர் சாக்ரா என்ற அனாதை சிறுவனால் அறிமுகப்படுத்தப்பட்டது. கதையின்படி, ஒரு நாள் மசிபோர் மலைகளில் சுற்றித் திரிந்தபோது, பனியைப் போன்ற சில அசாதாரண வெள்ளைப் பூக்களைக் கண்டார். கிராமத்து பெரியவர்கள் பூக்களை பற்றி அறிந்ததும், இது கடவுளின் பரிசு என்று நினைத்து, அதை ஒரு மத விழாவாக கொண்டாட முடிவு செய்தனர். அந்தச் சிறுவன் சாக்ரா குலத்தைச் சேர்ந்தவன் ஆதலால் அவனுடைய குலத்தின் பெயரால் இந்த விழாவுக்குப் பெயரிடப்பட்டது. மார்சோங்கு குழுவுடன் தொடர்புடையதாகும். கதையின் மற்றொரு பதிப்பில் ஒரு நாள் சாரிபகாய், தாலியா, தோக்ரியா மற்றும் பலகோங்கோர் போன்ற மற்ற கடவுள்களுடன் ஒரு கூட்டத்தில் அமர்ந்திருந்தபோது, வானத்திலிருந்து ஒரு கொத்து மலர்கள் விழுந்தன என்று கூறுகிறது. பூக்கள் மிகவும் அழகாக இருந்தன, எனவே தாலியா அவற்றை தன்னுடன் எடுத்துச் சென்று தனது கிராமத்து சிறுவர்களுக்கு கொடுத்தார். நடனமாடத் தொடங்கிய குழந்தைகளை மலர்கள் வெகுவாகக் கவர்ந்தன. அவர்களின் மகிழ்ச்சியைக் கண்டு தேவர்கள் விழாவைக் கொண்டாட முடிவு செய்தனர். சோக்ரா திருவிழா முதலில் அம்சையில் நடத்தப்பட்டதாகக் கூறப்படுகிறது.
# பவனாத்து கண்காட்சி



**பவனாத்து கண்காட்சி** (*Bhavnath fai*r) இந்தியாவின் குசராத் மாநிலம் சூனானாகத்து மாவட்டத்தில் உள்ள கிர்னார் மலை அடிவாரத்தில் சுவர்ணரேகா நதிக்கரையில் நடைபெறுகிறது. பாவ்நாத்து கண்காட்சி குசராத்து மாநிலத்தின் முக்கியமான திருவிழாக்களில் ஒன்றாகும்.  

## இடம்
சூனாகத்து நகரத்தில் உள்ள கிர்னார் மலையடிவாரத்தில், சுவர்ணரேகா நதிக்கரையில், மிகவும் பழமையான பவநாத்<nowiki/>து கோயில் உள்ளது. கோவிலின் தன்னிச்சையாகத் தோன்றிய சிவலிங்கத்தின் பின்னணி அற்புதமான இயற்கை காடுகளுடன் அழகாக இருக்கிறது.  

## நேரம்
இத்திருவிழா ஒவ்வொரு ஆண்டும் மகா சிவராத்திரியின் போது சூரியமான முறையில் கணி<nowiki/>க்கப்படும் தமிழ் நாட்காட்டி ஆண்டின் பதினோராவது மாதமான **மாசி மாதத்தின் ஏகாதசியில்** (கிருஷ்ண பட்சம் தொடங்கி மாசிமாதம் அமாவாசை வரையில்  

## மத முக்கியத்துவம்
பவனாத்து திருவிழாவில், மகா சிவராத்திரியின் நள்ளிரவில் பவனநாதர் வழிபடப்படுகிறார். *மகாபூசையை முன்னிட்டு* குசராத்தில் இருந்து ஏராளமான துறவிகளும், நாக சாதுக்களும் வருகிறார்கள் . பார்வையாளர்களுக்காக பல்வேறு இடங்களில் அன்னதானச் சத்திரங்களும் திறக்கப்பட்டுள்ளன.  

மாசி மாத நவமி நாளில், பவனநாதர் கோவிலில் மதம் மற்றும் கலாச்சாரத்தின் கொடி ஏற்றப்படுகிறது. இந்த நேரத்தில் சங்கு முழங்க, பல்வேறு வாத்தியங்கள் இசைக்க, மகாதேவா முழக்கத்துடன் நாகபாவர் யானைகள் மீது சவாரி செய்வதை காணலாம். முசுகுந்தன் குகை , பத்திரகிரியார் குகை மற்றும் குரு தத் குகைகளும் இந்த இடத்தில் மிகவும் பிரபலமானவை. இலட்சக்கணக்கான பக்தர்கள் இங்கு வந்து தரிசனம் செய்து மகிழ்கின்றனர்.  

இந்த இடம் அகிர் மற்றும் மெர் இனக்குழு மக்களுக்கு நம்பிக்கை மற்றும் நம்பிக்கைக்குரிய ஓர் இடமாகும். நாட்டுப்புற இசை, ராசு-கர்பா மற்றும் பசன்-கீர்த்தனை நிகழ்ச்சிகளும் கண்காட்சி நாட்களில் இரவில் ஏற்பாடு செய்யப்பட்டுள்ளன.  

## வரலாறு
இசுஸ்கந்த புராணத்தில் பவனாத்து திருவிழா பற்றி ஒரு புராணக்கதை உள்ளது. இந்த புராணத்தின் படி, சிவன் - பார்வதி வானத்தில் தேரில் பயணம் செய்தபோது, அவளுடைய தெய்வீக ஆபரணம் பவனாத்து கோவிலுக்கு அருகில் கீழே விழுகிறது. எனவே இது வசுத்ர புடக்சேத்ரம் என்று அழைக்கப்படுகிறது.  

மகா சிவராத்திரி நாளில் மகா பூசையின் போது சங்கு முழங்க நாகபாவாவின் ஊர்வலமும், **மிருகி குண்டத்தில்** நீராடி, கிர்னார் மலையடிவாரத்தில் முழுக்கமிடுவதும் ஓர் ஆன்மீக அனுபவம். ஒரு நாட்டுப்புறக் கதையின்படி, மிருகி குண்டத்தில் நீராடுவது மக்களுக்கு இரட்சிப்பைக் கொண்டுவருகிறது.  

பர்துகரி , கோபிசந்த் மற்றும் அசுவத்தாமா போன்ற சித்தர்கள் நவநாத்து மற்றும் மகாசித்த தலமான கிர்னாரில் வாழ்கின்றனர் . மேலும் சிவராத்திரி நாளில் இந்த சித்தர்கள் மிருகி குண்டத்தில் நீராட வருகிறார்கள். சித்தர்கள் இந்த குண்டத்தில் குளித்தால் வெளியில் வரமாட்டார்கள் என்ற நம்பிக்கையும் உள்ளது.  

## வசதிகள்
பவனாத்து கண்காட்சிக்கு வருபவர்களுக்கு தங்குமிடம் மற்றும் உணவு இலவசமாக வழங்கப்படுகிறது. 300 முதல் 350 பேர் வரை தங்கக்கூடிய கூடாரங்கள் மக்களுக்காக கட்டப்பட்டுள்ளன. மக்கள் வாங்கும் வகையில் பல்வேறு பிரசாதங்கள் மற்றும் பொருட்களுக்கான கடைகளும் அமைக்கப்படுகின்றன. அரசு மற்றும் அரை அரசு நிறுவனங்களும் தங்கள் சொந்த கண்காட்சிகளை இங்கு நடத்துகின்றன.
# அதிபா ஜெய்கிர்தார்

**அதிபா ஜெய்கிர்தார்** ( *Adiba Jaigirdar* ) ஒரு வங்காளதேச - ஐரிய எழுத்தாளர். இவரது முதல் புதினமான *தி ஹென்னா வார்ஸ் ,* டைம் இதழின் எல்லா காலத்திலும் 100 சிறந்த புத்தகங்களில் *லிட்டில் வுமன்*, லார்ட் ஆஃப் தி ஃபிலைசு மற்றும் *தி கேட்சர் இன் தி ரை* போன்ற புதினங்களுடன் ஒன்றாக பட்டியலிடப்பட்டுள்ளது.  

## தனிப்பட்ட வாழ்க்கை
அதிபா வங்காளதேசத்தின் டாக்காவில் பிறந்தார். பத்து வயதில், இவரது குடும்பம் அயர்லாந்தின் துல்லமோருக்கு குடிபெயர்ந்தது.  

இவரது வாழ்நாளின் பெரும்பகுதி முழுவதும், இவரது எழுத்தை வடிவமைத்த அனுபவமாக ஒரு அறையில் வண்ணமயமான சில நபர்களில் ஒருவராக இருந்துள்ளார். இவரது எழுத்துக்கள் இப்போது இவரது வரலாற்றால் ஈர்க்கப்பட்டு, இளம் முஸ்லிம் மக்கள் தங்கள் விசித்திரமான அடையாளங்களைத் தழுவ முடியும் என்ற நம்பிக்கையுடன் உள்ளது.  

## கல்வி
10 வயதில் அயர்லாந்திற்கு குடிபெயர்ந்த பிறகு, அனைத்து பெண்களுக்கான கத்தோலிக்க பள்ளியில் பயின்றார். இவர் அயர்லாந்திற்கு சமீபத்தில் குடியேறியவர்களுக்கு ஆங்கிலத்தை வெளிநாட்டு மொழியாகவும் கற்பிக்கிறார்.  

தன்னைப் போன்றவர்களைப் பற்றி எழுதத் தேர்ந்தெடுத்து, "எனது இருப்பு அரசியல்தான், அதனால் நான் எழுதும் விஷயங்களும் இயல்பாகவே அரசியலாகவே பார்க்கப்படும்" என்று கூறியுள்ளார். இவரது எழுத்து இளைஞர்கள் தங்கள் விசித்திரமான அடையாளங்களைத் தழுவ முடியும் என்ற நம்பிக்கையுடன் இப்போது இவரது சொந்த வரலாற்றால் ஈர்க்கப்பட்டுள்ளது.
# சித்ரலேகா (ஓவியர்)


**சித்ரலேகா** ( *Chitralekha*) பாகவத புராண மாந்தரான உஷாவின் தோழியும், வாமன அவதாரத்தின் போது, வாமனரால் பாதளத்திற்கு தள்ளப்பட்ட அசுரரான மகாபலி சக்கரவர்த்தியின் மகனான பாணாசுரனின் அமைச்சரையில் அமைச்சராக இருந்தவரின் மகளும் ஆவார். உஷாவை அவளது காதலன் அனிருத்தனுடன் இணைக்க இவள் தன் மந்திர சக்திகளைப் பயன்படுத்துகிறாள்.  

அனிருத்தனைப் பாணாசூரன் மகள் உஷா மையல் கொண்டு கவர்ந்து சென்றாள். தன் பேரனை காணாத கிருஷ்ணர், பின்னர் நடந்தவற்றை அறிந்து, பாணாசூரனிடம் தன் பேரனை விடுவிக்கக் கோரினார். அதனை மறுத்த பாணாசூரனிடம் போரிட்டு, அவனது ஆயிரம் கைகளில் இரண்டைத் தவிர மற்றவைகளை கிருஷ்ணர் வெட்டி விடுகிறார்.  
இதனால் துவாரகை தரப்பிற்கும், அசுரர் தரப்பிற்கும் போர் நிகழ்ந்தது. பாணாசுரன் சிறந்த சிவபக்தனாதலால் இது சிவனுக்கும் கிருஷ்ணனுக்கும் இடையிலான போராயிற்று. இறுதியில் சிவனே கிருட்டிணன். கிருஷ்ணனே சிவன் என்ற தத்துவம் உணர்த்தப்பட்டு, அனிருத்தனுக்கும், உஷாவுக்கு திருமணம் நடைபெற்றது.
# ஐக்கிய பெண்கள் முன்னணி

**ஐக்கிய பெண்கள் முன்னணி (United Women Front)** என்பது இந்தியாவில் 2007 இல் நிறுவப்பட்ட அரசியல் கட்சியாகும் . இக்கட்சியின் தேசிய தலைவராக சுமன் கிருஷன் காந்த் உள்ளார். இவர், பர்ம் அலுவாலியா கட்சியின் பொதுச் செயலாளராக உள்ளார்.  

74 வயதான சுமன் கிரிஷன் காந்த், முன்னாள் துணை ஜனாதிபதி கிரிஷன் காந்த்தின் மனைவியாவார். மகாத்மா காந்திக்கு இவரின் மாமியார் மற்றும் கணவரின் அர்ப்பணிப்புடன் கூடிய அரசியல் ஆட்சிப் பணியின் காரணமாக சுமன் தீவிர அரசியலில் ஈடுபட்டு முன்னணியில் உள்ளார். 1977 இல் மகிளா தக்ஷிதா சமிதி (எம்.டி.எஸ்) உருவாக்கப்பட்டபோது சுமன் தனது சமூக செயல்பாட்டைத் தொடங்கினார். குடும்ப மற்றும் குடும்ப வன்முறையால் பாதிக்கப்பட்ட பெண்களுக்கு உதவுவதற்காக இந்த கட்சி உருவாக்கப்பட்டது.  

ஐக்கிய பெண்கள் முன்னணியின் கவனம் பெண்களை உள்ளடக்கிய ஒரு அரசியல் கட்சியை வழங்குவதாகும். முடிவெடுப்பதில் போதுமான பெண்களின் எண்ணிக்கை இல்லாமல் தாங்கள் பாதிக்கப்படும் பிரச்சினைகளில் முடிவுகளை எடுக்க முடியாது என்பதை வலியுறுத்துகிறது. மேலும், பெண்களின் கல்வியறிவின்மை, இளவயது திருமணம், பாராளுமன்றத்தில் பெயரளவு செயல்கள், மற்றும் பெண்களின் பாதுகாப்பு ஆகியவற்றைக் குறிப்பிடுகிறது. சமத்துவத்திற்காகப் போராட பெண்களுக்கு அதிகாரம் அளிக்கும் அதே வேளையில், பிரதான அரசியல் காட்சிகளின் அனைத்து அம்சங்களிலும் இந்த அரசியல் கட்சியின் கருத்துகளை ஏற்றுக்கொள்ள விரும்புகிறது.  

## 2008 தேர்தல்
ஐக்கிய பெண்கள் முன்னணி, முதலில் 2008 இல் நடந்த டெல்லி சட்டமன்றத் தேர்தலில் 72 இடங்களில் ஒவ்வொன்றிலும் ஒரு வேட்பாளரை வைக்க திட்டமிட்டது, ஆனால் தேர்தல் நேரத்தில் ஒரு வேட்பாளர் மட்டுமே இருந்தார்.  

## 2009 தேர்தல்
2009 தேர்தல்களின் போது, இந்த கட்சி பொதுத் தேர்தல்களில் ஆறு வேட்பாளர்களை (நான்கு பெண்கள் மற்றும் இரண்டு ஆண்கள்) நிறுத்தியது.
# மணிப்பூர் மாநில அருங்காட்சியகம்



**மணிப்பூர் மாநில அருங்காட்சியகம்** (*Manipur State Museum*) இந்தியாவின் மணிப்பூர் மாநிலம், இம்பாலில் அமைந்துள்ளது. இது கலை, கலாச்சாரம், வரலாறு மற்றும் அறிவியல் கலைப்பொருட்கள் மற்றும் நினைவுச்சின்னங்களின் தொகுப்பைக் காண்பிக்கும் ஒரு நிறுவனம் ஆகும். இங்கு இயற்கை வரலாறு, இனவியல் மற்றும் தொல்பொருளியல் ஆகியவற்றின் வீட்டுப் பொருட்களும் உள்ளன.  
## கண்ணோட்டம்
மணிப்பூர் மாநில அருங்காட்சியகத்தில் பண்டைய மணிப்பூர், இடைக்கால மணிப்பூர் மற்றும் நவீன மணிப்பூரின் ஆபரணங்கள், துணிகள், விவசாய உபகரணங்கள். சேகரித்து வைக்கப்பட்டுள்ளன மேலும் இந்த அருங்காட்சியகம் மணிப்பூரி மக்களின் வாழ்க்கை வரலாற்றின் அனைத்தையும் உள்ளடக்கிய ஒரு தோற்றத்தையும் வழங்குகிறது.  

## வரலாறு
மணிப்பூர் மாநில அருங்காட்சியகம் 1969 ஆம் ஆண்டு செப்டம்பர் மாதம் 23 ஆம் தேதியன்று தொடங்கப்பட்டது. அப்போது இந்தியப் பிரதமராக இருந்த இந்திரா காந்தி அருங்காட்சியகத்தை திறந்து வைத்தார். தற்பொழுது இது ஒரு பல்நோக்கு அருங்காட்சியகமாக விரிவுபடுத்தப்பட்டுள்ளது. பல பிரிவுகளையும் உட்பிரிவுகளையும் தன்னகத்தே கொண்டுள்ளது. ஒரு முக்கிய பிரிவு இனவியல் காட்சியகம் ஆகும். இந்த காட்சியகம் 2001 ஜனவரி 20 அன்று மணிப்பூர் ஆளுநராக இருந்த வேத் மர்வாவால்  

அருங்காட்சியகத்தில் 500 எண்ணிக்கைக்கும் மேற்பட்ட அரிய வகை மந்தாரை இனங்கள் உள்ளன. அவற்றில் 472 மந்தாரைகள் மட்டுமே அடையாளம் காணப்பட்டுள்ளன. மணிப்பூரைப் போன்ற பல்வேறு வகையான மந்தாரை வகைகளை இந்தியாவில் எங்கும் யாரும் காண முடியாது என்று பல நிபுணர்கள் கருத்து தெரிவித்துள்ளனர்.  

அரச குலத்தவர் பயன்படுத்திய அம்பாரி , தற்போது மணிப்பூர் மாநில அருங்காட்சியகத்தில் காட்சிக்கு வைக்கப்பட்டுள்ளது, மணிப்பூரின் அரசரான சர் மெய்டிங்கு சுராசந்து சிங் தனிப்பட்ட முறையில் இதைப் பயன்படுத்தினார்.  

## கண்காட்சிகள்
முக்கியமாக கலாச்சார கருப்பொருள்கள் மற்றும் விழிப்புணர்வு நிகழ்ச்சிகள் இங்கு காட்சிப்படுத்தப்படுகின்றன. பழங்குடியினரின் ஆபரணங்கள், தலைக்கவசங்கள், விவசாயக் கருவிகள், வீட்டுக் கருவிகள், வேட்டையாடும் கருவிகள், புகைபிடிக்கும் குழாய்கள் மற்றும் விளக்குகள், சுடுமண் மட்பாண்டங்கள், தங்கம் மற்றும் வெள்ளி பாத்திரங்கள், சேணம், பாரம்பரிய நீர் குழாய், துணிகள் , பழங்குடிகள் நேரத்தை அளவிட்ட சாதனம் ஆகியவை சில இக் கண்காட்சியில் அடங்கும். பழங்கால தங்க முகமூடி, கலசங்கள், சவாரி இல்லாத குதிரை சிலைகள், ஆயுதங்கள் மற்றும் ஆயுதக் கூடை, பழங்குடியினர் உடைகள் போன்றவையும் இங்குள்ளன  

"தன்யீ பங்" மற்றும் "தன்யே சேய்" போன்ற நேரத்தை அளவிடும் கருவிகள் பண்டைய மணிப்பூர் நாகரிகத்தில் பண்டைய இனக்குழுவினரின் அறிவை நிரூபிக்கின்றன.  

மணிப்பூரின் சமூக அமைப்பை ஆய்வு செய்ய காட்சிப்படுத்தப்பட்ட ஆடைகள் முக்கியமானவையாகும்.  

மணிப்பூர் அரசர் சுராசந்த் சிங் (1891-1941), பயன்படுத்திய அம்பாரி , தற்போது மணிப்பூர் மாநில அருங்காட்சியகத்தில் காட்சிப்படுத்தப்பட்டுள்ளது.  

மணிப்பூர் மாநில அருங்காட்சியகம் பாரம்பரிய மணிப்பூரி சிற்பிகளுக்கான பட்டறைகளையும் ஏற்பாடு செய்கிறது -  

## மேலும் பார்க்க
- காச்சிங் தோட்டம்
- கெய்புல் லாம்ஜாவோ தேசிய பூங்கா - இந்தியாவின் மணிப்பூரில் உள்ள உலகின் ஒரே மிதக்கும் தேசிய பூங்கா
- மணிப்பூர் விலங்கியல் பூங்கா
- பும்டி - இந்தியாவின் மணிப்பூரில் மிதக்கும் உயிர்மக்கள்
# எஸ்தர் லீச்

**எஸ்தர் லீச் (Esther Leach)** (1809-நவம்பர் 1843) ஒரு காலனித்துவ-இந்திய ஆங்கில மேடை நடிகை மற்றும் இந்தியாவில் செயல்பட்ட நாடக இயக்குநர் ஆவார். அவர் இந்தியாவின் நாடக வரலாற்றில் ஒரு முக்கிய நபராக இருந்தார். இவரது காலத்தில், கல்கத்தா நகரத்தின் முதல் தொழில்முறை ஆங்கில திரையரங்குகளில் ஒன்றான சான்ஸ் சூசி தியேட்டரை (1839-49) நிறுவி நிர்வகித்தார். அவர் இந்தியாவின் சாரா சிடன்ஸ் என்று அழைக்கப்பட்டார். சௌரிங்கீ தியேட்டரில் இவரது வாழ்க்கை நாடகத்தின் பொற்காலத்திற்கு இணையாக நடந்தது, மேலும் அதன் வெற்றியும் ஓரளவு இவருக்குக் காரணமாக அமைந்தது. இவர் 1838 இல் இந்தியாவிலிருந்து இங்கிலாந்து சென்றார்.  

1839 இல் இவர் திரும்பியதும், சௌரிங்கீ தியேட்டர் அழிக்கப்பட்ட பிறகு சான்ஸ் சூசி தியேட்டரை நிறுவினார். இவர் கலை ஆர்வலர் திரு. ஸ்டாக்குலர் மற்றும் கல்கத்தாவின் உயரடுக்கின் ஆதரவுடன் இணைந்து தியேட்டரை நிறுவினார், அவர் சவுரிங்கி தியேட்டருக்கு பதிலாக ஒரு தியேட்டர் தேவை என்று உணர்ந்ததால், சான்ஸ் சூசி தியேட்டர் ஆகஸ்ட் 1839 இல் ஒரு தற்காலிக கட்டிடத்தில் திறக்கப்பட்டது. 1841 ஆம் ஆண்டு மார்ச் 8 ஆம் தேதி அதன் சொந்த கட்டிடத்தை திறந்து வைத்தார். 400 பேர் தங்கக்கூடிய ஒரு நேர்த்தியான சிறிய திரையரங்கம் என்று விவரிக்கப்பட்டது. இவர் தனது தியேட்டரில் குறிப்பிடத்தக்க வெற்றியைப் பெற்றார். மேலும், கல்கத்தாவில் உள்ள பிரித்தானிய மற்றும் இந்திய பார்வையாளர்களை ஈர்த்தார்.  

நவம்பர் 2, 1843 இல், சான்ஸ் சூசியில் ஒரு நிகழ்ச்சியின் போது இவரது ஆடை தீப்பிடித்தது. இவர் பலத்த தீக்காயங்களுக்கு ஆளானார், சில நாட்களில் இறந்தார். இவரது மரணப் படுக்கையில், இவர் தியேட்டரின் உரிமையை தனது சக ஊழியரான நினா பாக்ஸ்டருக்கு மாற்றினார்.
# ஜன்மத் கட்சி


**ஜன்மத் கட்சி** (**Janamat Party**) நேபாளத்தின் தேசிய அரசியல் கட்சிகளில் ஒன்றாகும். சி. கே. ரௌத் என்பவரால் 18 மார்ச் 2019 அன்று துவங்கப்பட்ட இக்கட்சி, 2022 நேபாளத் தேர்தல்களில் போட்டியிட்டது.இதன் குறிக்கோளுரை மாநில தன்னாட்சி, சமூக நீதி, சோசலிசம் ஆகும். இதன் பொதுச்செயளார் சந்தன் குமார் சிங் ஆவார். இக்கட்சி, தெற்கு நேபாளத்தின் தெராய் சமவெளியில் வாழும் மாதேசி மக்களின் ஆதரவு பெற்றது. தெராய் சமவெளியில் உள்ள மாதேஷ் மாநிலம் மற்றும் லும்பினி மாநிலங்களில் இக்கட்சி வலுவுடன் உள்ளது.  

2022 நேபாளத் தேர்தல்களில் ஜன்மத் கட்சியின் உறுப்பினர்கள் நேபாள பிரதிநிதிகள் சபையில் 6 பேரும், மாதேஷ் மாநிலம் சட்டமன்றத்தில் 13 பேரும், லும்பினி மாநில சட்டமன்றத்தில் 3 பேரும் தேர்ந்தெடுக்கப்பட்டனர்.
# ஆசியாவின் இசை


**ஆசிய இசை** (*Music of Asia*) என்பது பல ஆசிய நாடுகளில் தோன்றிய பல இசை பாணிகளை உள்ளடக்கியது.  

இசைக்கலைஞர்]]  
இசைக்கும் இராசத்தனிய பெண்]]  
இசை நாடகக் குழு]]  
ஆசியாவின் இசை வகைளில்  
- அஜர்பைஜான் நாட்டுப்புற இசை
- ஆர்மேனிய இசை.
- கசகத்தானிய இசை
- தஜகிஸ்தானின் இசை
- உசுபெசுகிஸ்தானின் இசை
- பவுல் இசை
- குஜராத்தின் இசை
- நேபாள இசை
- பஞ்சாபின் நாட்டுப்புற இசை
- ராஜஸ்தானின் இசை
- தமிழிசை / பழந்தமிழ் இசை
- பிலிப்பனோ இசை
- இந்தோனிசிய இசை
- காரென் இசை
- கெமர் இசை
- இலாவோ இசை* லுன் பாவாங் / ஒராங் உலு
- மலேசிய இசை* தாய்லாந்து இசை
- வியட்நாமிய இசை
- வியட்நாமிய நீர்ப்பாவைக் கூத்து
- சீன இசைநாடகம்
- கொரிய இசை
- திபெத்திய இசை
- கிழக்கு ஆசியாவின் இசை
  - தைவானின் இசை
  - சீனாவின் இசை
  - ஆங்காங்கின் இசை
  - ஜப்பானின் இசை
  - கொரிய இசை
    - வட கொரியாவின் இசை
    - தென் கொரியாவின் இசை
  - திபெத்திய இசை
- தெற்காசியாவின் இசை
  - வங்காளதேசத்தின் இசை
  - பூட்டானிய இசை
  - இந்தியாவின் இசை
  - ராவணகதா
  - மாலத்தீவின் இசை
  - நேபாளத்தின் இசை
  - பாகிஸ்தானின் இசை
  - இலங்கையின் இசை
- தென்கிழக்கு ஆசியாவின் இசை
  - புருனேயின் இசை
  - கம்போடியாவின் இசை
  - கிழக்கு திமோரின் இசை
  - இந்தோனேசியாவின் இசை
    - சுந்தாவின் இசை
    - ஜாவா இசை
    - பாலியின் இசை
  - லாவோஸின் இசை
  - மலேசியாவின் இசை
  - மியான்மரின் இசை
  - சிங்கப்பூரின் இசை
  - தாய்லாந்தின் இசை
  - வியட்நாமின் இசை
- மேற்கு ஆசியாவின் இசை (மத்திய கிழக்கு)
  - அரபு இசை
    - பகுரைனின் இசை
    - ஜோர்தானின் இசை
    - ஈராக்கின் இசை
    - லெபனானின் இசை
    - பாலஸ்தீனத்தின் இசை
    - சவுதி அரேபியாவின் இசை
    - சிரியாவின் இசை
    - ஐக்கிய அரபு எமிரேட்ஸின் இசை
    - ஏமன் இசை
  - ஆர்மீனியாவின் இசை
  - அசிரியன்/சிரியா நாட்டுப்புற இசை
  - சைப்ரஸின் இசை
  - ஜார்ஜியாவின் இசை
  - ஈரானின் இசை
    - புலம்பெயர் யூத இசை
  - துருக்கியின் இசை
# நேபாள பொதுவுடமை கட்சி (ஐக்கிய சோசலிஸ்ட்)


ஆகஸ்டு 2021இல் நேபாளி காங்கிரஸ் தலைமையில் அரசு அமைப்பதற்கு இக்கட்சி ஆதரவு வழங்கியதுடன், கூட்டணி அரசில் இக்கட்சி அங்கம் வகித்தது. நேபாள தேர்தல் ஆணையத்தில் 25 ஆகஸ்டு 2021 அன்று பதிவு செய்த இக்கட்சிக்கு பேனா சின்னம் வழங்கப்பட்டது.  

2022 நேபாள பொதுத் தேர்தலில் இக்கட்சி நேபாளி காங்கிரஸ் + மாவோயிஸ்ட் கூட்டணியில் போட்டியிட்டது. இக்கட்சி நேபாள பிரதிநிதிகள் சபைக்கு 10 பேரும், நேபாள தேசிய சபைக்கு 9 பேரும், நேபாள மாநில சட்டமன்றங்களுக்கு 54 பேரும், உள்ளாட்சி தலைவர்களாக 20 பேரும், உள்ளாட்சி உறுப்பினர்களாக 986 பேரும் தேர்வு செய்யப்பட்டனர்.
# இராவணகதா

வின் இலான்சரோட்டில் உள்ள காசா மியூசியோ டெல் டிம்பிளில் இந்தியன் இராவணகதா கருவி.]]  
**இராவணகதா** (மாறுபட்ட பெயர்கள்: *இராவணகத்தா*, *இராவணகட்டா*, *இராவணஸ்ட்ரோன்*, *இராவண ஹஸ்த வீணை* ) என்பது இந்தியா, பாக்கித்தான், இலங்கை மற்றும் அதைச் சுற்றியுள்ள பகுதிகளில் பயன்படுத்தப்படும் நரம்பினால் இசைக்கப்படும் ஒரு பழங்கால வளைந்த இசைக்கருவியாகும் . இது வயலினின் மூந்தையதாகப் பரிந்துரைக்கப்படுகிறது.  

## கட்டுமானம்
இராவணகதாவை இசைக்கும் ஒருவர்]]  
இராவணகதாவின் ஒலி வழங்கும் பகுதியானது ஒரு சுரைக்காயாகவோ, பாதியாக வெட்டப்பட்ட தேங்காய் மட்டையாகவோ அல்லது குழிவான மர உருளையாகவோ, நீட்டப்பட்ட ஆட்டின் சவ்வு அல்லது மற்ற தோலாகவோ இருக்கலாம். மரம் அல்லது மூங்கிலாலன கழுத்துப் பகுதி இணைக்கப்பட்டுள்ளது. ஒன்று மற்றும் நான்கு அல்லது அதற்கு மேற்பட்ட இழுத்துக் கட்டப்பட்ட நரம்பு அல்லது எஃகு சரங்களை ஒரு பாலத்தின் மீது கட்டப்படும். சில மாதிரிகள் பல அதிர்வு சரங்களைக் கொண்டிருக்கலாம். வில் பொதுவாக குதிரைமுடியால் ஆனது. சில மாதிரிகள் நீளத்தில் வேறுபடுகின்றன.  

## வரலாறு
இந்திய பாரம்பரியத்தில், இராவணகதமானது இலங்கையை ஆண்ட அசுர குல மன்னரான இராவணன் காலத்தில் இலங்கையின் ஹெல மக்களிடையே தோன்றியதாக நம்பப்படுகிறது. புராணத்தின் படி, இராவணன் இந்துக் கடவுளான சிவனுக்கான பக்தியில் இக்கருவியை பயன்படுத்தியதாக நம்பப்படுகிறது. இந்து இதிகாசமான இராமாயணத்தில் இராமனுக்கும் இராவணனுக்கும் இடையிலான போருக்குப் பிறகு, அனுமன் இராவணகதத்துடன் வட இந்தியா திரும்பினார். குறிப்பாக வட இந்தியாவில் இராசத்தானில் உள்ள தெரு இசைக்கலைஞர்கள் மத்தியில் இராவணகதா பிரபலமானது.  

மத்தியகால இந்தியாவின் வரலாறு முழுவதும், மன்னர்கள் இசையின் புரவலர்களாக இருந்தனர். இது அரச குடும்பங்களிடையே இக்கருவியின் பிரபலத்தை அதிகரிக்க உதவியது. இராசத்தான் மற்றும் குசராத்தில், இளவரசர்கள் கற்றுக்கொண்ட முதல் இசைக்கருவி இதுவேயாகும். இராசத்தானின் சங்கீத பாரம்பரியம் மேலும் பெண்கள் மத்தியில் இக்கருவியை பிரபலப்படுத்த உதவியது.  

கி.பி ஏழாம் மற்றும் பத்தாம் நூற்றாண்டுகளுக்கு இடையில், அரபு வர்த்தகர்கள் இந்தியாவிலிருந்து அருகிலுள்ள கிழக்கிற்கு இராவணஸ்ட்ரோனைக் கொண்டு வந்ததாக சில ஆதாரங்கள் கூறுகின்றன. அங்கு இது அரபு ரெபாப் மற்றும் வயலின் குடும்பத்தின் பிற ஆரம்ப மூதாதையர்களுக்கு அடிப்படை மாதிரியை வழங்கியது.  

## நவீன பயன்பாடு
விடம் காட்டுகிறார்]]  
நவீன காலத்தில், இந்த கருவி இலங்கை இசையமைப்பாளரும் வயலின் கலைஞருமான தினேஷ் சுபசிங்கேவால் புத்துயிர் பெற்றது. மேலும் இராவண் நாடே மற்றும் பௌத்த சொற்பொழிவாளர் கருணா நாடே ஆகிய இருவரது பல பாடல்களில் பயன்படுத்தப்பட்டது.  

ஐரோப்பிய நாட்டுப்புற இசைக்குழுவான ஹெய்லுங் அவர்களின் இரண்டு இசைத் தொகுப்புகளான *ஆஃப்னிர்* மற்றும் *ஃபுதாவில் இராவணகதாவைப் பயன்படுத்துகின்றனர்* .
# லோக்தாந்திரிக் சமாஜ்வாதி கட்சி, நேபாளம்



**லோக்தாந்திரிக் சமாஜ்வாதி கட்சி, நேபாளம்** (**Loktantrik Samajwadi Party, Nepal**) , நேபாளத்தின் ஆறாவது பெரிய அரசியல் கட்சியாகும். இது ஜனதா சமாஜ்வாதி கட்சியிலிருந்து 18 ஆகஸ்டு 2021 அன்று மகந்தா தாக்கூர் தலைமையில் பிரிந்து நிறுவப்பட்ட கட்சி ஆகும்.இதன் சின்னம் சைக்கிள் ஆகும்.  

2022 நேபாள பொதுத் தேர்தலில் இக்கட்சி ஜனநாயக இடதுசாரி கூட்டணியில், நேபாளி காங்கிரஸ் மற்றும் மாவோயிஸ்ட், நேபாள பொதுவுடமை கட்சி (ஐக்கிய சோசலிஸ்ட்) மற்றும் நேபாள மக்கள் சோசலிஸ்டு கட்சிகளுடன் இணைந்து போட்டியிட்டது.  

2022ல் இக்கட்சி நேபாள பிரதிநிதிகள் சபையில் 4 உறுப்பினர்களும், நேபாள தேசிய சபையில் 1 உறுப்பினரும், மாநில சட்டமன்றங்களில் 9 உறுப்பினர்களும், உள்ளாட்சி மன்ற தலைவர்களில் 16 பேரும், உள்ளாட்சி மன்ற உறுப்பினர்களில் 581 பேரும் பிரதிநிதித்துவம் வகிக்கின்றனர்.
# மெலனாவு மொழி


**மெலனாவு மொழி** <small>அல்லது</small> **மெலனாவ் மொழி** (மலாய்: *Bahasa Melanau*; ஆங்கிலம்: *Melanau Language*); என்பது மலேசியா, சரவாக் மாநிலத்தில் உள்ள மெலனாவு மக்களின் (*Melanau People*) பேச்சு வழக்கினைச் சார்ந்த மொழியாகும்.  

மலேசியா, வடமேற்கு போர்னியோ, சரவாக், இராஜாங் ஆற்றுப் படுகைகள் (Rajang River Delta); மற்றும் புரூணையில் உள்ள கடலோரப் பகுதியில் வாழும் மெலனாவு மக்களால் பேசப்படும் ஆஸ்திரோனீசிய மொழியாகும் (Austronesian Language).  

## பொது

14-ஆம் நூற்றாண்டில் இருந்து, மெலனாவு மக்கள் ஒரு போதும் இன அரசியல் ரீதியாக ஓர் அமைப்பின் கீழ் ஒன்றுபடவில்லை. ஏறக்குறைய 500 ஆண்டுகளாகப் புரூணை சுல்தானகத்தின் கட்டுப்பாட்டில் வாழ்ந்தனர். சுமார் 100 ஆண்டுகளாக சரவாக் வெள்ளை இராஜாக்களின் கட்டுப்பாட்டில் வாழ்ந்தனர்.  

வடமேற்கு போர்னியோவின் கடற்கரையோரத்தில் பரவலாக வாழ்ந்த மெலனாவ் மக்களிடையே மொழி வேறுபாடுகளுக்கு வழி வகுத்ததற்கு அதுவே முக்கியக் காரணம் ஆகும்.  

### மெலனாவு பேச்சுவழக்கு மொழிகள்

இருப்பினும், மெலனாவு மொழி, அதன் அசல் தன்மையைத் தக்க வைத்துக் கொண்டுள்ளது. அந்த மொழியின் மீது மலாய் மொழி அதிகத் தாக்கத்தை ஏற்படுத்தி உள்ளது. இருந்த போதிலும், மெலனாவு மொழி தனித்து இயங்கி வருகிறது.  

மெலனாவு மொழியில் பல பேச்சுவழக்குகள் (*Dialects*) உள்ளன.  

- முக்கா-ஓயா - (*Mukah-Oya*)
- பலிங்கியான் - (*Balingian*)
- புரூயிட்டு - (*Bruit*)
- தலாத்து - (*Dalat*)
- இலாவாசு - (*Lawas*)
- இகான் - (*Igan*)
- சரிக்கேய் - (*Sarik*ei)
- செககான் - (*Segahan*)
- பிரிகான் - (*Prehan*)
- செகலாங்கு - (*Segalang*)
- சித்தெங்கு - (*Siteng*)

## மெலனாவு மக்கள்

19-ஆம் நூற்றாண்டில், மத்திய சரவாக்கில் உள்ள இராஜாங் ஆற்றின் முக்கிய துணை நதிகளில் மெலனாவு மக்கள் சிதறிய சமூகங்களாகக் குடியேறினர்.  

பெரும்பாலான மெலனாவு மக்களுக்கு, அவர்களை டயாக் மக்கள் என்று அழைப்பதை விரும்புவது இல்லை. ஏனெனில் தயாக் மக்கள் என்பது போர்னியோவில் வசிப்பவர்களுக்காக மேற்கத்தியர்களால் பயன்படுத்தப்பட்ட ஒரு வார்த்தை என்று சொல்கிறார்கள்.  

### கிளமந்தான் துணைக்குழு

மெலனாவு மக்கள், கிளமந்தான் *(Klemantan)* எனும் துணை இனக் குழுவைச் சேர்ந்தவர்களாக இருக்கலாம் என்று கருதப் படுகின்றனர். சரவாக்கில் முதன்முதலில் குடியேறியவர்களில் மெலனாவு மக்கள் தான் என்று கருதப்படுகிறது.  

தங்களைக் குறிக்க, மெலனாவு என்ற பெயரை அண்மைய காலம் வரையில் அவர்கள் பயன்படுத்தவில்லை. மெலனாவு மக்கள் தங்களை *அ லிகோவ்*; அதாவது 'நதியின் மக்கள்' என்றே அடையாளப் படுத்திக் கொண்டார்கள். புருணை மலாய் மக்கள் தான் இவர்களை மெலனாவு என்று அழைத்தார்கள்.  

## மேற்கோள்
# சிறந்த நாடாளுமன்ற உறுப்பினர் விருது

**சிறந்த நாடாளுமன்ற உறுப்பினர் விருது** (*Outstanding Parliamentarian Award*) என்பது இந்திய நாடாளுமன்றத்தின் ஒட்டுமொத்த பங்களிப்பிற்காக இந்திய நாடாளுமன்றத்தின் பதவியிலிருக்கும் நாடாளுமன்ற உறுப்பினருக்கு இந்திய நாடாளுமன்றக் குழுவினால் வழங்கப்படும் விருது ஆகும். இதனை 1991 முதல் 1996 வரை மக்களவையின் பேரவைத் தலைவராக இருந்த சிவராஜ் பாட்டீல் 1995-ல் நிறுவினார்.  

## விருது பெற்றவர்கள்
**சிறந்த நாடாளுமன்ற உறுப்பினர் விருதுகள் வென்றவர்களின் பட்டியல்**

| 1995 | சந்திர சேகர் |  |
| --- | --- | --- |
| 2008 | மோகன் சிங் | } |

## விமர்சனம்
பிரதான அரசியல் கட்சிகளின் குறிப்பிட்ட மூத்த தலைவர்களுக்கு மட்டுமே இந்த விருது வழங்கப்பட்டுள்ளமை அவதானிக்கப்பட்டுள்ளது. 'சிறந்த நாடாளுமன்ற உறுப்பினர் விருது' வழங்குவதற்கான சேவையின் அவசியம், தீவிரம் மற்றும் நம்பகத்தன்மை குறித்து கேள்விகள் எழுப்பப்பட்டுள்ளன.
# இராஷ்டிரிய சுதந்திரக் கட்சி



**இராஷ்டிரிய சுதந்திரக் கட்சி** (**Rastriya Swatantra Party** (; **RSP**) (; **NIP**) நேபாளத்தின் நான்காவது பெரிய தேசிய அரசியல் கட்சியாகும். இக்கட்சி 26 டிசம்பர் 2022 முதல் 5 பிப்ரவரி 2023 வரை பிரசந்தா அமைச்சரவையில் அங்கம் வகித்தது. பின்னர் பிரசந்தாவின் கூட்டணி அரசுக்கு தனது ஆதரவை விலக்கியது.  

1 சூலை 2022 அன்று ரபி லமிச்சேன் தலைமையில் நிறுவப்பட்ட இக்கட்சி தேர்தல் ஆணையத்தில் பதிவு செய்தது. இதன் சின்னம் மணி ஆகும். 2022 நேபாள பொதுத் தேர்தலில் இக்கட்சியின் சார்பில் நேபாள பிரதிநிதிகள் சபைக்கு 19 உறுப்பினர்கள் தேர்ந்தெடுக்கப்பட்டனர்.
# கயிற்றுக் கட்டில்



**கயிற்றுக் கட்டில்** என்று தமிழகத்தில் அறியப்படுவது **சார்பாய்**, **சர்பயா**, **சார்பாய்**, **காட்** அல்லது **மஞ்சி** (இந்தி : चारपाई, வங்காள மொழி: চারবায়া, உருது: கராஜா, சராய்கி, பஞ்சாபி ; *சார்* "ஃபோர்" + *பாயா* "கால்") என்பது தெற்காசியா முழுவதும் பயன்படுத்தப்படும் ஒரு பாரம்பரிய நெய்தல் முறையில் தயார் செய்யப்படும் படுக்கையாகும் . ஆப்கானித்தான் மற்றும் பாக்கித்தான், வடக்கு மற்றும் மத்திய இந்தியா, பீகார் மற்றும் மியான்மர் ஆகிய நாடுகளில் பிராந்திய வேறுபாடுகளுடன் இக்கட்டில் தயார் செய்யப்படுகிறது. இது காத், காதியா அல்லது மஞ்சி என்றும், பஞ்சாபில் மஞ்சா என்றும் அழைக்கப்படுகிறது.  

கயிற்றுக் கட்டில் ஒரு எளிய வடிவமைப்பாகும். இதனைக் கட்டமைப்பது எளிதானது. இது பாரம்பரியமாக மரச்சட்டம் மற்றும் இயற்கை-நாரினைக் கொண்டு தயாரிக்கப்பட்ட கயிறுகளால் ஆனது. ஆனால் நவீன கட்டில் உலோக சட்டங்கள் மற்றும் நெகிழி நாடாக்களைக் கொண்டு தயாரிக்கப்படுகிறது. இதில் சட்டமானது நான்கு கிடைமட்ட பட்டைகளால் இணைக்கப்பட்டு நான்கு வலுவான செங்குத்து இடுகைகளுடன் கூடியது. பருத்தி, பேரீச்சம்பழ இலைகள் மற்றும் பிற இயற்கை இழைகளிலிருந்து இதன் வலையை உருவாக்கலாம்.  

பாரம்பரிய வடிவமைப்பிற்குப் பல விளக்கங்கள் உள்ளன. மேலும் பல ஆண்டுகளாகக் கைவினைஞர்கள் நெசவின் வடிவங்கள் மற்றும் பயன்படுத்தப்படும் பொருட்களுடன் புதுமைப் படுத்தியுள்ளனர். நெசவு பல வழிகளில் செய்யப்படுகிறது. எ.கா. குறுக்கு குறுக்கு நெசவு (சார்பு) ஒரு முனை குறுகிய நெய்த, மற்றும் இறுதிப் பகுதிக்கு பின்னற்பட்டியிட்டு, இழுத்தன்மையினை சரிசெய்யும் வகையில் (பயன்படுத்தும் போது படுக்கையில் தொய்வு ஏற்படுவதைக் கட்டுப்படுத்த உதவுகிறது) தயார் செய்யப்படுகிறது.  

இது பெரும்பாலும் வெதுவெதுப்பான பகுதிகளில் பயன்படுத்தப்படுகிறது. குளிர்ந்த பகுதிகளில், இதேபோன்ற கயிற்றுப் படுக்கையில் மேலே வெப்பத்தினை வழங்கவல்ல பொருள்களை விரித்துப் பயன்படுத்தப்படுகிறது.  

1300களில், இப்னு பதூதா கயிற்றுக் கட்டிலை "நான்கு கூம்பு கால்கள் கொண்ட நான்கு குறுக்கு மரத் துண்டுகளுடன், பட்டு அல்லது பருத்தி சடையால் நெய்யப்பட்டது. இதன் மீது ஒருவர் படுக்கும்போது, இதை நெகிழ வைக்க எதுவும் தேவையில்லை, ஏனென்றால் அது தானே வளைந்து கொடுக்கும்" என விவரித்தார்.  

இக்கட்டில்கள் காலனித்துவ பிரச்சார தளபாடங்களாகப் பயன்படுத்தப்பட்டன.  

## படங்கள்

## மேலும் பார்க்கவும்

- நிவார் (பருத்தி நாடா) சார்பைஸ் சரம் போட பயன்படுகிறது
- கயிறு படுக்கை
- கிளினே (கிரேக்க பாரம்பரியம்)
# தட்டை (உணவு)


**தட்டை** (*Thattai*) என்பது தென்னிந்தியாவில் தயாரிக்கப்படும் நன்கு வறுத்த சிற்றுண்டியாகும். இது அரிசி மாவு கொண்டு தயாரிக்கப்படுகிறது. பொதுவாக ஜன்மாஷ்டமி அல்லது கிருஷ்ண ஜெயந்தி பண்டிகையின் போது தயாரிக்கப்படுகிறது. இந்த தயாரிப்பில் உப்பு மற்றும் இனிப்பு வகைகள் உள்ளன. இது கர்நாடகாவில் **நிப்பட்டு** என்றும் ஆந்திரா/தெலுங்கானாவில் **செக்கலு** என்றும் அழைக்கப்படுகிறது.  

## தேவையான பொருட்கள்
தட்டைத் தயாரிக்க வழக்கமாகப் பயன்படுத்தும் பொருட்களாக அரிசி மாவு, உளுத்தம் பருப்பு, கடலைப்பருப்பு, வறுத்த கொண்டைக் கடலை, மற்றும் பிற சுவையூட்டிகள் பல்வேறு விகிதங்களில் கலக்கப்பட்டு எண்ணெய்யில் நன்கு பொரித்து எடுக்கப்படுகிறது. இது வெண்ணெய், இஞ்சி மற்றும் மசாலா கலந்த பல்வேறு சுவைகளில் கிடைக்கிறது. தமிழ்நாட்டின் சேலம் இதன் 'தட்டுவடை செட்'களுக்கு பெயர் பெற்றது. இது தட்டைப் பயன்படுத்தித் தயாரிக்கப்படுகிறது. இதில் பல்வேறு காய்கறிகளாகப் பீட்ரூட், கேரட், சட்னி மற்றும் எண்ணெய் பயன்படுத்தித் தயாரிக்கப்படுகிறது.
# நீலகிரி மலைப்பகுதியில் கோடை விழா


**கோடை விழா** (*Summer Festival*) என்பது இந்தியாவில் நீலகிரி மலைப் பகுதியில் ஆண்டுதோறும் மே மாதத்தில் கொண்டாடப்படும் விழா ஆகும். இவ்விழாவினை, தமிழ்நாடு அரசு சுற்றுலாத்துறையும் தேசியச் சுற்றுலா அமைச்சகமும் ஏற்பாடு செய்து நடத்துகின்றன.  

## நிகழ்ச்சிகள்
கலை நிகழ்ச்சிகள், மலர் கண்காட்சி, ரோஜாமலர் கண்காட்சி, நாய்க் கண்காட்சி, பழக் கண்காட்சி, நறுமண உணவுப்பொருட்கள் கண்காட்சி, காய்கறிக் கண்காட்சி, படகுவிடும் போட்டி, படகு அணிவகுப்பு ஆகியவை இவ்விழாவில் நடைபெறும் நிகழ்ச்சிகளாகும்.  

### கலை நிகழ்ச்சிகள்
ஊட்டியில் அமைந்துள்ள திறந்தவெளி அரங்கத்தில் (Breeks HADP) பாரம்பரியக் கலைகளை வலியுறுத்தும் நடனம், நாடகம், இசை நிகழ்ச்சிகள் நடத்தப்படுகின்றன.  

### மலர்க் கண்காட்சி
மே மாதத்தின் மூன்றாவது வாரத்தில் ஊட்டியின் தாவரவியல் பூங்காவில் மலர்க் கண்காட்சி நடைபெறுகிறது. 250க்கும் மேற்பட்ட பங்கேற்பாளர்கள் 150 மேற்பட்ட மலர்வகைகளைக் காட்சிப்படுத்துகின்றனர். இலட்சத்துக்கும் அதிகமானோர் இக்கண்காட்சியைக் காண வருகின்றனர். முதல் மலர்க் கண்காட்சி 1896 ஆம் ஆண்டு நடைபெற்றது. கண்காட்சியின் ஒரு அங்கமாக "சிறந்த தோட்டம்" போட்டியும் நடத்தப்படுகிறது.  

### ரோஜா மலர்க் கண்காட்சி
ரோஜா மலர்க் கண்காட்சியானது மே மாதத்தின் இரண்டாவது வாரத்தில் ஊட்டி அரசு ரோஜாத் தோட்டத்தில் நடைபெறும். ரோஜா மலர்களைக் கொண்டு உருவாக்கப்படும் கோபுரங்களும், ரோஜா இதழ்களைக் கொண்டு வரையப்படும் நிறக்கோலங்களும் இக்கண்காட்சியின் சிறப்புகளாகும். இத் தோட்டத்தில் 3000 க்கும் மேற்பட்ட ரோஜா வகைகள் உள்ளன.  
### பழக் கண்காட்சி
பழக் கண்காட்சி, ஆண்டுதோறும் மே மாதத்தின் இறுதி வாரத்தில் குன்னூரில் அமைந்துள்ள சிம்ஸ் பூங்காவில் இரு நாட்கள் நடைபெறுகிறது  

### நாய் கண்காட்சி
கோடை விழாவின் ஒரு பகுதியாக ஊட்டி அரசு கலைக் கல்லூரி மைதானத்தில் ஆண்டுதோறும் மே மாதத்தின் முதல் வாரத்தில் தென்னிந்திய கென்னல் சங்கத்தால் நாய் கண்காட்சி நடத்தப்படுகிறது. இக்கண்காட்சி மூன்று நாட்கள் நடைபெறுகிறது.. 2022 ஆம் ஆண்டு கண்காட்சியில் நடந்த "கீழ்படிதலுக்கான போட்டி" 100 ஆவது போட்டியாகும்.  

### காய்கறி கண்காட்சி
கோத்தகிரி நேரு பூங்காவில் காய்கறி கண்காட்சி இரண்டு நாட்கள் நடைபெறுகிறது.  

### பிற நிகழ்ச்சிகள்
படகுவிடும் போட்டி, படகுகள் அணிவகுப்பு, பலூன் கண்காட்சி, பாரம்பரிய கட்டிடச் சுற்றுலா, ஒளிப்படப் போட்டி, ஓவியக் கண்காட்சி, மலையேற்றம், பழம் மகிழ்வூர்திகளின் அணிவகுப்பு, மாரத்தான் ஓட்டம், சந்தை கண்காட்சியென இதர நிகழ்ச்சிகளும் இக்கோடைவிழாவின் போது நடைபெறுகின்றன.